open-index/open-wikipedia-markdown huggingface dataset:
కె.పల్లెపాలెం

**కె.పల్లెపాలెం** ప్రకాశం జిల్లా కొత్తపట్నం మండలానికి చెందిన రవెన్యూయేతర గ్రామం.

## విద్యా సౌకర్యాలు
మండల పరిషత్తు ప్రాధమిక పాఠశాల.

## మౌలిక సదుపాయాలు
మదర్ థెరెస్స్సా వెల్‌ఫేర్ సొసైటీ వృద్ధాశ్రమం.

## గ్రామ పంచాయతీ
ఈ గ్రామ ప౦చాయతి 1996 జరిగిన మొదటి ఎన్నికలలో సర్ప౦చిగా చాపల నారాయణరావు, ఉప సర్ప౦చిగా కొక్కిలగడ్డ కనకారావు ఎన్నిక్తైనారు.ఈ పంచాయతీకి 2014, జనవరి-18న జరిగిన ఎన్నికలలో నాయుడు ప్రభుప్రకాశ్, సర్పంచిగా ఏకగ్రీవంగా ఎన్నికైనారు.

## దర్శనీయ ప్రదేశాలు/దేవాలయాలు
కొత్తపట్నం సముద్రతీరాన, 2014, ఏప్రిల్-4, శుక్రవారం ఉదయం, విఘ్నేశ్వర విగ్రహ ప్రతిష్ఠ జరిగింది. విగ్రహదాత శ్రీ గంటా మధుసూదనరెడ్డి, వేదపండితుల ఆధ్వర్యంలో విశేషపూజలు నిర్వహించారు. 

## ప్రధాన పంటలు
వరి, అపరాలు, కూరగాయలు

## ప్రధాన వృత్తులు
వ్యవసాయం

## గ్రామ విశేషాలు
*ఈ గ్రామాన్ని స్థానిక శాసనసభ్యులు దామచర్ల జనార్ధన్, దత్తత తీసుకొని ఆదర్శగ్రామం (స్మార్టు విలేజి) గా అభివృద్ధిచేయదానికి నిర్ణయించుకున్నారు.
*ఈ కడలి తీర గ్రామములో, నంది పురస్కార గ్రహీత శ్రీ పిన్ని బంగారయ్య గృహంలో, 2015, మార్చి-20వ తేదీన, ఉగాది సందర్భంగా ఒక కవితా గోష్ఠి ఏర్పాటుచేసారు. దీనిలో పలువురు ప్రముఖులు పాల్గొన్నారు. 
*మధర్ థెరిసా ఓల్డేజ్ హోం:నాయుడు ప్రభు ప్రకాష్ అధ్యక్షతన దాతల సహాయంతో ప్రతిరోజు మధ్యాహ్నం ముసలివారికి అన్నదానం చేయబడుతున్నది.
## మూలాలు

## వెలుపలి లింకులు
బేతపూడి (మంగళగిరి)

**బేతపూడి** గుంటూరు జిల్లా, మంగళగిరి మండలానికి చెందిన రెవెన్యూయేతర గ్రామం.

## గ్రామ పంచాయితీ
* 2013 జూలైలో ఈ గ్రామ పంచాయతీకి జరిగిన ఎన్నికలలో బత్తుల నాగసాయి, సర్పంచిగా ఎన్నికైనాడు.
## గ్రామ చరిత్ర
సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
మంగళగిరి మండలం లోని కురగల్లు దాని పరిధిలోని హామ్లెట్స్, కృష్ణాయపాలెం. నవులూరు (గ్రామీణ) దాని పరిధిలోని హామ్లెట్స్, నిడమర్రు, యర్రబాలెం, బేతపూడి గ్రామాలు ఉన్నాయి.
### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## మూలాలు



వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:మంగళగిరి మండలం లోని రెవిన్యూయేతర గ్రామాలు
సయద్నా మహ్మద్ బుర్హనుద్దీన్

**సయద్నా మహ్మద్ బుర్హనుద్దీన్ ** షియా ముస్లింలలోని దావూదీ బోహ్రా తెగ నాయకుడు.
## పురస్కారాలు
దావూదీ బోహ్రా తెగల అభివృద్ధికి చేసిన విశిష్ట సేవలకుగాను సయద్నాకు పలు అవార్డులు దక్కాయి. జోర్డాన్, ఈజిప్టు ప్రభుత్వాలు తమ అత్యున్నత పౌర పురస్కారాలైన స్టార్ ఆఫ్ జోర్డాన్, ఆర్డర్ ఆఫ్ ది నైల్‌తో గౌరవించాయి. సామాజిక, విద్యారంగాభివృద్ధికి కృషి చేసినందుకు కైరోలోని అల్ అజ్‌హర్ యూనివర్శిటీ, అలీఘడ్ ముస్లిం యూనివర్సిటీ, కరాచీ యూనివర్సిటీలు గౌరవ డాక్టరేట్‌తో సత్కరించాయి

వర్గం:1915 జననాలు
వర్గం:2014 మరణాలు
వర్గం:మహారాష్ట్ర వ్యక్తులు
కడియం శ్రీహరి

**కడియం శ్రీహరి** వరంగల్ జిల్లాకు చెందిన రాజకీయ నాయకుడు. అతను 2021 నవంబరులో జరిగిన తెలంగాణ శాసనమండలి ఎన్నికల్లో ఎమ్మెల్యే కోటాలో టిఆర్ఎస్ ఎమ్మెల్సీ అభ్యర్థిగా ఎన్నికై. 2021 డిసెంబరు 01 నుండి 2023 డిసెంబరు 9 వరకు పనిచేశాడు.

## జననం - విద్యాభాస్యం
క‌డియం వ‌రంగ‌ల్ జిల్లాలోని ప‌ర్వ‌త‌గిరి గ్రామంలో 1958 జూలై 8 లో ల‌క్ష్మీ న‌ర్సింహ‌,  దంపతులకు జ‌న్మించారు. కడియం శ్రీహరి వ‌రంగ‌ల్‌లోని జిల్లా ప‌రిష‌త్ ఉన్న‌త పాఠ‌శాల‌లో పదవ తరగతి పూర్తి చేశాడు. వ‌రంగ‌ల్‌లోని ఆర్ట్స్ అండ్ సైన్స్ క‌ళాశాల నుంచి బీఎస్సీ పూర్తి చేసి, హైద‌రాబాద్ లో ఎంఎస్సీ పూర్తి చేశాడు. 1975-77 నుండి నిజామాబాద్ లో సిండికేట్ బ్యాంకులో మేనేజ‌ర్‌గా ప‌నిచేశాడు. 1977-1987 మధ్యకాలంలో టీచ‌ర్‌గా, జూనియ‌ర్ లెక్చ‌ర‌ర్‌గా ప‌నిచేశాడు.

## రాజకీయ ప్రస్థానం
ఎన్టీఆర్ పిలుపు మేరకు తెలుగు దేశం పార్టీలో చేరి రాజకీయాల్లోకి ప్రవేశించాడు. 1987-1994 మధ్యకాలంలో వ‌రంగ‌ల్ జిల్లా తెలుగు దేశం పార్టీ జిల్లా అధ్యక్షుడిగా ప‌నిచేశాడు. 1988 లో కాక‌తీయ అర్బ‌న్ డెవ‌ల‌ప్‌మెంట్ అథార‌టీ చైర్మ‌న్ గా పనిచేశాడు. క‌డియం శ్రీ‌హ‌రి 1994 లో తొలిసారిగా స్టేష‌న్ ఘ‌న్‌పూర్ నియోజ‌క‌వ‌ర్గం నుంచి ఎమ్మెల్యేగా పోటీ చేసి గెలుపొంది, ముఖ్యమంత్రి నందమూరి తారక రామారావు ప్రభుత్వంలో మార్కెటింగ్‌ శాఖ మంత్రిగా పనిచేశాడు. నారా చంద్రబాబునాయుడు మంత్రివర్గంలో సంక్షేమ శాఖ, విద్య నీటిపారుద‌ల శాఖ మంత్రిగా బాధ్యతలు నిర్వహించాడు. తెలుగు దేశం పార్టీ పొలిట్ బ్యూరో స‌భ్యుడిగా ఉన్నాడు. 2013లో తెలుగుదేశం పార్టీకి రాజీనామా చేసి తెలంగాణ రాష్ట్ర సమితి పార్టీలో చేరాడు. 2014 లోక్ సభ ఎన్నికల్లో టిఆర్ఎస్ పార్టీ నుండి వ‌రంగ‌ల్ నియోజ‌క‌వ‌ర్గం ఎంపీగా పోటీ చేసి గెలుపొందాడు.

కడియం శ్రీహరి 2015లో ఎమ్మెల్యే కోటా ఎమ్మెల్సీగా ఎన్నికై తెలంగాణ డిప్యూటీ ముఖ్య‌మంత్రిగా, విద్యాశాఖ మంత్రిగా ప‌నిచేశాడు. అతను ఎమ్మెల్సీ పదవీకాలం 2021 జూన్ 3న ముగిసింది. కడియం శ్రీహరి తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీ ఎన్నిక‌ల్లో 2021 నవంబరు 16న టిఆర్ఎస్ ఎమ్మెల్సీ అభ్యర్థిగా ఖరారై, నవంబరు 22న ఎమ్మెల్సీగా ఎన్నికయ్యాడు.

అతను 2023 ఎన్నికల్లో స్టేషన్ ఘన్‌పూర్ నియోజకవర్గం నుండి ఎమ్మెల్యేగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి సింగాపురం ఇందిరపై 7,779 ఓట్ల మెజార్టీతో గెలిచి, డిసెంబరు 14న శాసనసభ్యుడిగా ప్రమాణస్వీకారం చేశాడు.

కడియం శ్రీహరి 2024 మార్చి 31న బీఆర్ఎస్ పార్టీని వీడి తెలంగాణ రాష్ట్ర వ్యవహారాల ఇంఛార్జ్ దీపాదాస్ మున్షీ, ముఖ్యమంత్రి రేవంత్ రెడ్డి సమక్షంలో కాంగ్రెస్ పార్టీలో చేరాడు. 

తెలంగాణ ఎడ్యుకేషన్ పాలసీ ఏర్పాటుకు రాష్ట్ర ప్రభుత్వం 2025 సెప్టెంబర్ 1న కమిటీని ఏర్పాటు చేసింది. ఈ కమిటీలో కడియం శ్రీహరిని సభ్యుడిగా ప్రభుత్వం నియమించింది.

## మూలాలు

## బయటి లింకులు
* 

వర్గం:తెలంగాణ రాష్ట్ర సమితి రాజకీయ నాయకులు
వర్గం:1952 జననాలు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:వరంగల్లు గ్రామీణ జిల్లా ఉపాధ్యాయులు
వర్గం:జనగామ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జనగామ జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:వరంగల్లు పట్టణ జిల్లా నుండి ఎన్నికైన లోక్‌సభ సభ్యులు
వర్గం:వరంగల్లు గ్రామీణ జిల్లాకు చెందిన రాష్ట్ర మంత్రులు
వర్గం:వరంగల్లు గ్రామీణ జిల్లాకు చెందిన శాసనమండలి సభ్యులు
వర్గం:తెలంగాణ శాసనమండలి సభ్యులు
వర్గం:తెలంగాణ శాసన సభ్యులు (2023)
వర్గం:భారత జాతీయ కాంగ్రెస్ నాయకులు
వర్గం:భారత్ రాష్ట్ర సమితి మాజీ నాయకులు
గుత్తా సుఖేందర్ రెడ్డి

**గుత్తా సుఖేందర్ రెడ్డి ** తెలంగాణ రాష్ట్రానికి చెందిన రాజకీయ నాయకుడు, మాజీ ఎంపి. ఆయన తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీగా రెండోసారి నవంబరు 22న ఎన్నికయ్యాడు. ఆయన ఈ పదవిలో 2021 డిసెంబరు 01 నుండి 2027 నవంబరు 30 వరకు కొనసాగుతాడు.

## జననం, చదువు
ఈయన నల్లగొండ జిల్లాలోని ఉర్మడ్ల గ్రామంలో సరస్వతమ్మ, వెంకట్ రెడ్డి దంపతులకు 1954, ఫిబ్రవరి 2న జన్మించాడు. నాగక్రమం భగవాన్ దాస్ సైన్స్ కళాశాల ఉస్మానియా విశ్వవిద్యాలయం హైదరాబాద్ లో నుండి బి.యస్సీ. పట్టా పొందాడు.

## వివాహం
1977, మే 1న అరుంధతితో వివాహం జరిగింది. వీరికి ఒక కుమారుడు అమిత్‌రెడ్డి, ఒక కుమార్తె.

## రాజకీయ జీవితం
thumb|అంతర్జాతీయ విత్తన సదస్సు (ఇష్టా), తెలంగాణ ప్రభుత్వం సంయుక్తంగా హైదరాబాదులోని హైటెక్స్ లో నిర్వహించిన 32వ విత్తన రైతుల సమావేశంలో 2019 జూన్ 26న పాల్గొన్న గుత్తా సుఖేంధర్ రెడ్డికి సత్కారం (చిత్రంలో సి. పార్థసారథి)
గుత్తా సుఖేందర్ రెడ్డి మొదట్లో కమ్యూనిస్టు పార్టీలో, ఆ తరువాత తెలుగుదేశం, కాంగ్రెస్ లో పనిచేశాడు. సుఖేందర్‌రెడ్డి 2004 పార్లమెంట్ ఎన్నికల్లో టిడిపి నుంచి, 2009 ఎన్నికల్లో కాంగ్రెస్ పార్టీ తరపున నల్గొండ లోక్‌సభ నియోజకవర్గం నుండి పోటీ చేసి ఎంపీగా గెలిచాడు. 2014 పార్లమెంట్ ఎన్నికల్లో కాంగ్రెస్ పార్టీ నుండి పోటీచేసి గెలిచి 2016, జూన్ 15న తెలంగాణ రాష్ట్ర సమితి పార్టీలో చేరాడు. 2018, మార్చిలో ముఖ్యమంత్రి కెసీఆర్ ఆయనను రైతు స‌మ‌న్వయ స‌మితి రాష్ట్ర అధ్యక్షునిగా నియమించాడు. 2018, మార్చి 12వ తేదిన రాష్ట్ర రైతు స‌మ‌న్వయ స‌మితి చైర్మన్‌గా ఆయన ప్రమాణాస్వీకారం చేశాడు. 2019 ఆగస్టులో శాసనమండలికి ఎమ్మెల్యే కోటా నుండి టిఆర్ఎస్ పార్టీ ఎమ్మెల్సీగా ఏకగ్రీవంగా ఎన్నికయ్యాడు. అనంతరం రాష్ట్ర రైతు సమన్వయ సమితి చైర్మన్ పదవికి రాజీనామా చేశాడు. తెలంగాణ శాసనమండలి చైర్మన్‌గా గుత్తా సుఖేందర్‌ రెడ్డి ఏకగ్రీవంగా ఎన్నికై, 2019 సెప్టెంబరు 11న బాధ్యతలు చేపట్టాడు. 2021, జూన్ 3న గుత్తా సుఖేందర్ రెడ్డి పదవీకాలం ముగిసింది.

గుత్తా సుఖేందర్ రెడ్డి తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీ ఎన్నిక‌ల్లో 2021 నవంబరు 16న టిఆర్ఎస్ ఎమ్మెల్సీ అభ్యర్థిగా ఖరారై, నవంబరు 22న ఎమ్మెల్సీగా ఎన్నికయ్యాడు. గుత్తా సుఖేంద‌ర్ రెడ్డి తెలంగాణ శాస‌న‌మండ‌లి చైర్మ‌న్‌గా మార్చి 13న నామినేష‌న్ దాఖలు చేశాడు, మండ‌లి ఎన్నిక‌కు ఒకే ఒక్క నామినేష‌న్ రావ‌డంతో చైర్మ‌న్‌గా మార్చి 14న ఏక‌గ్రీవంగా ఎన్నికై రెండోసారి బాధ్యతలు చేపట్టాడు.

## వృత్తి
వ్యవపాయదారులు

## పదవులు
# ఛైర్మన్ - పాల ఉత్పత్తిదారుల సహకార సంఘం (1995-99)
# NARMUL (1990-95)
# NDDB (1998-99)
# 1999లో 13వ లోక్ సభ స్థానానికి మొదటిసారి ఎన్నికై, గృహ నిర్మాణ శాఖ, గ్రామీణ అభివృద్ధి శాఖ, వ్యవసాయ శాఖలలో సభ్యునిగా పనిచేశాడు.
# 2009లో 15వ 	లోక్ సభ స్థానానికి రెండవసారి ఎన్నికై, Commerce శాఖ ( 2009 ఆగస్టు 31) కు, Committee on Papers Laid on the Table శాఖ (23 సెప్టంబర్ 2009) కు సభ్యునిగా పనిచేశాడు.

## మూలాలు

వర్గం:15వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:1954 జననాలు
వర్గం:జీవిస్తున్న ప్రజలు
వర్గం:13వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:పార్టీలు ఫిరాయించిన రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:నల్గొండ జిల్లా రాజకీయ నాయకులు
వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:తెలంగాణ శాసనమండలి సభ్యులు
కోమటిరెడ్డి రాజగోపాల్ రెడ్డి

**కోమటిరెడ్డి రాజగోపాల్ రెడ్డి** తెలంగాణకు చెందిన రాజకీయ నాయకుడు. ప్రస్తుతం భారత జాతీయ కాంగ్రెస్ పార్టీ తరపున మునుగోడు శాసనసభ నియోజకవర్గం నుండి శానససభ్యుడిగా ఉన్నాడు. శాసన మండలి సభ్యుడిగా, భువనగిరి లోక్‌సభ నియోజకవర్గం నుండి 15వ లోక్ సభ (2009-2014) సభ్యుడిగా పనిచేశాడు.

## జననం - చదువు
రాజగోపాల్ రెడ్డి 1967, జూన్ 1న పాపిరెడ్డి - సుశీలమ్మ దంపతులకు తెలంగాణ రాష్ట్రం, నల్లగొండ జిల్లాలోని బ్రాహ్మణవెల్లెంల గ్రామంలో జన్మించాడు. ఉస్మానియా విశ్వవిద్యాలయం నుండి బి.ఏ. పట్టా పొందాడు. రాజగోపాల్ రెడ్డి అన్న కోమటిరెడ్డి వెంకట్ రెడ్డి మాజీ మంత్రి, ప్రస్తుతం భువనగిరి లోక్‌సభ ఎంపిగా ఉన్నాడు.

## వివాహం
రాజగోపాల్ రెడ్డికి 1994, ఆగస్టు 20న లక్ష్మితో వివాహం జరిగింది. వారికి ఒక కుమారుడు ఉన్నాడు.

## ప్రవృత్తి
వ్యాపారవేత్తగా ప్రసిద్ధి పొందాడు. ఆ సమయంలోనే అనేక సామాజిక కార్యక్రమాలను నిర్వహించాడు. గ్రామీణ ప్రాంతాలలో వైద్య శిబిరాలు, నేత్ర శిబిరాలు నిర్వహించాడు.

## రాజకీయరంగం
రాజగోపాల్ రెడ్డి కాంగ్రెస్ పార్టీతో తన రాజకీయ జీవితాన్ని ప్రారంభించిన 2009లో భువనగిరి లోక్‌సభ నియోజకవర్గం నుండి పోటి చేసి భారత కమ్యునిస్టు పార్టీ అభ్యర్థి నోముల నర్సింహయ్యపై 1,39,978 ఓట్ల మెజారిటీతో గెలుపొందాడు. తరువాత 2016 నుండి 2018 వరకు శాసనమండలి సభ్యుడిగా పనిచేశాడు. 2018లో జరిగిన తెలంగాణ ముందస్తు శాసనసభ ఎన్నికల్లో మునుగోడు శాసనసభ నియోజకవర్గం నుండి పోటిచేసి సమీప తెలంగాణ రాష్ట్ర సమితి పార్టీ అభ్యర్థి కూసుకుంట్ల ప్రభాకర్ రెడ్డిపై 22,552 ఓట్ల మెజారిటీతో గెలుపొందాడు. ఆయన 2022 ఆగస్టు 2న కాంగ్రెస్‌కు, ఎమ్మెల్యే పదవికి రాజీనామా చేశాడు.

కోమటిరెడ్డి రాజగోపాల్ రెడ్డి 2022 ఆగస్టు 21న మునుగోడులో జరిగిన ఆత్మగౌరవ సభలో కేంద్రమంత్రి అమిత్ షా సమక్షంలో భారతీయ జనతా పార్టీలో చేరాడు. ఆయన ఆ తరువాత 2022లో జరిగిన మునుగోడు ఉపఎన్నికల్లో ఓడిపోయాడు. రాజగోపాల్ రెడ్డిని జాతీయ కార్యవర్గ సభ్యుడిగా 2023 జూలై 5న బీజేపీ జాతీయ నాయకత్వం నియమించింది. రాజగోపాల్‌రెడ్డి 2023 అక్టోబరు 25న బీజేపీకి రాజీనామా చేశాడు.

కోమటిరెడ్డి రాజగోపాల్ రెడ్డి 2023 అక్టోబరు 27న ఢిల్లీలో పార్టీ రాష్ట్ర ఇన్‌ఛార్జ్ మాణిక్‌రావు ఠాక్రే సమక్షంలో కాంగ్రెస్ పార్టీలో చేరాడు. ఆయనను 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో మునుగోడు అభ్యర్థిగా ప్రకటించింది. ఆయన ఆ ఎన్నికల్లో ఎమ్మెల్యేగా ఎన్నికయ్యాడు, 2024లో జరగబోయే లోక్‌సభ ఎన్నికల్లో 2024 మార్చి 31న భువనగిరి లోక్‌సభ ఇన్‌చార్జ్‌గా నియమితుడయ్యాడు.

## పదవులు

* 31.08.2009 - 2014: నీటి వనరులపై కమిటీ సభ్యుడు
* 04.05.2017 - 17.12.2018: టేబుల్ పేపర్స్ కమిటీ చైర్మన్, తెలంగాణ శాసనమండలి.

## ఇతర వివరాలు
చైనా, ఈజిప్ట్, జెర్మనీ, ఇండోనేషియా, ఇటలీ, మలేసియా, శ్రీలంక, సింగపూర్, యు.ఎస్.ఏ. మొదలైన దేశాలు సందర్శించాడు.

## మూలాలు

వర్గం:1967 జననాలు
వర్గం:జీవిస్తున్న ప్రజలు
వర్గం:15వ లోక్‌సభ సభ్యులు
వర్గం:తెలంగాణ పారిశ్రామికవేత్తలు
వర్గం:భారత జాతీయ కాంగ్రెస్ నాయకులు
వర్గం:నల్గొండ జిల్లా రాజకీయ నాయకులు
వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:యాదాద్రి భువనగిరి జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:నల్గొండ జిల్లా నుండి ఎన్నికైన శాసన సభ్యులు
వర్గం:నల్గొండ జిల్లా వ్యాపారవేత్తలు
వర్గం:తెలంగాణ శాసన సభ్యులు (2018)
వర్గం:తెలంగాణ శాసన సభ్యులు (2023)
అశుతోష్ ముఖర్జీ

**అశుతోష్ ముఖర్జీ** (జూన్ 29, 1864 - మే 25, 1924) బెంగాల్ కు చెందిన శాస్త్రవేత్త. గణితం, సైన్సు, న్యాయశాస్త్రం లాంటి పలు రంగాల్లో నిష్ణాతుడు, సాహితీ వేత్త, సంఘసంస్కర్త, తత్త్వవేత్త కూడా.

## బాల్యం, విద్యాభ్యాసం
బాల్యం నుంచే అశుతోష్ చదువులో మంచి ప్రతిభ కనబరచాడు. *సౌత్ సబర్బన్ స్కూల్లో* చేరి 1879లో కలకత్తా విశ్వవిద్యాలయం యొక్క మెట్రిక్యులేషన్ పరీక్షలో రెండవ స్థానంలో నిలిచాడు. తరువాత ప్రెసిడెన్సీ కళాశాలలో చేరి 1881లో F.A పరీక్షలో మూడవ స్థానంలో నిలిచాడు. 1884లో బి.ఏ డిగ్రీలో యూనివర్శిటీలోనే ప్రథముడిగా ఉత్తీర్ణుడయ్యాడు. తరువాత సంవత్సరమే గణితంలో M.A మొదటి స్థానంలో నిలిచాడు. తరువాత సైన్సులో M.A కొరకు, ప్రేమ్‌చంద్-రాయ్‌చంద్ ఉపకార వేతనం కొరకు మళ్ళీ పరీక్ష కోసం సిద్ధమై వయసు చాలక వాటిని మద్యలోనే వదిలేశాడు. అది అలా ఉండగానే సిటీ కాలేజీలో లా చదివి దానికి సంబంధించిన మూడు పరీక్షల్లో ప్రథముడిగా నిలిచాడు.

## వృత్తి
అశుతోష్ గణితంలో ప్రతిభావంతుడైనప్పటికీ కలకత్తా విశ్వవిద్యాలయంలో నిధులు చాలకపోవడం వలన (సంవత్సరానికి 9000 రూపాయలు) ఆయన్ను ఆచార్యుడిగా నియమించలేక పోయారు. దాంతో ఆయన 1888 లో న్యాయవాద వృత్తి చేపట్టాడు. 1904 లో కలకత్తా హైకోర్టుకు న్యాయమూర్తి అయ్యాడు. 1906 నుంచి 1914 వరకు కలకత్తా విశ్వవిద్యాలయానికి వైస్ చాన్స్‌లర్ గా వ్యవహరించాడు. ఆయన నేతృత్వంలో కలకత్తా విశ్వవిద్యాలయం అధునాతన సౌకర్యాలను సమకూర్చుకుని ఇతర భారతీయ విశ్వవిద్యాలయాలకు ఆదర్శంగా నిలిచింది.

## మరణం
 1924 మే 25 న అకస్మాత్తుగా మరణించాడు. 
## మూలాలు

వర్గం:1864 జననాలు
వర్గం:1924 మరణాలు
వర్గం:సాహితీకారులు
వర్గం:సంఘసంస్కర్తలు
వర్గం:తత్వవేత్తలు
వర్గం:శాస్త్రవేత్తలు
వర్గం:భారతీయ శాస్త్రవేత్తలు
వర్గం:కోల్‌కతా విశ్వవిద్యాలయ పూర్వ విద్యార్థులు
శూద్రకుడు

**శూద్రకుడు** ఒక భారతీయ రాజు, నాటక రచయిత. మూడు సంస్కృత నాటకాల కర్తృత్వం ఆయనకు ఆపాదించబడింది - *[[మృచ్ఛకటికమ్‌|మృచ్ఛకటికమ్]]* (మట్టి బండి), *వినావాసవదత్త నాటకాలు,* *పద్మప్రభృతక* అనే ఏకపాత్రాభినయం.  

## గుర్తింపు
thumb|కాళిదాసు ఊహా చిత్రం.
thumb|అశ్వమేధ యాగ సందర్భంగా తామ్రధ్వజునితో పోరాడుతున్న అర్జునుడు - రజ్మ్‌నామా నుండి ఒక దృశ్యం
*మృచ్ఛకటికం* నాటకం నాందిలో దాని రచయిత "శూద్రకుడు"గా ప్రసిద్ధి చెందిన రాజు అని పేర్కొంది. అతను తన ఆధిపత్యాన్ని నిరూపించుకోవడానికి అశ్వమేధ యాగం (గుర్రపు బలి) క్రతువు చేసాడు. తన కొడుకును కొత్త రాజుగా పట్టాభిషేకం చేసిన తరువాత 110 సంవత్సరాల వయస్సులో ప్రాయోపవేశం చేసాడు. అతడు ఒక తెలివైన వ్యక్తిగా, ఋగ్వేదం, సామవేదము, గణితం, కామశాస్త్రం మొదలైన వాటిలో పరిజ్ఞానం ఉన్నవాడిగానూ, ఏనుగులకు శిక్షణ ఇవ్వడంలో నిష్ణాతుడిగానూ ఆ ప్రవేశిక పేర్కొంది. 

చారిత్రక రికార్డుల్లో శూద్రకుడనే రాజు గురించిన ప్రస్తావన ఎక్కడా లేదు (దీని అర్ధం "సేవకుడు"). *మృచ్ఛకటికం లోని* మొదటి నాలుగు అంకాలు వాస్తవంగా భాసుడి అసంపూర్ణ నాటకం *చారుదత్తం* నుండి సంబంధిత అంకాల కాపీయే. *మృచ్ఛకటికం* కవి భాసుడి అసంపూర్ణ నాటకాన్ని సభక్తికంగా ముగించి, తనను తాను భాసుడి "చిన్న సేవకుడు"గా పేర్కొన్నాడని ఒక సిద్ధాంతం ఉంది.

పద్నాలుగో శతాబ్దం గద్యం ఒకటి, మృచ్ఛకటిక కర్తృత్వాన్ని భర్తృమెంథ, విక్రమార్కుల ద్వయానికి ఆపాదిస్తుంది. *మృచకటికం* ఉజ్జయిని నేపథ్యంగా చేసిన రచన. భర్తృమెంథ అనే పేరు గల, కాళిదాసుకు సమకాలీనుడైన కవి ఉండేవాడు. విక్రమాదిత్య కూడా ఉజ్జయినిలో నివసించాడు. అయితే, కాలక్రమాన్ని బట్టి చూస్తే ఈ ఇద్దరిని *మృచకాటిక* రచయితలుగా గుర్తించడం అసాధ్యం.

ఫార్లే పి. రిచ్‌మండ్ ప్రకారం, శూద్రకుడు కేవలం ఒక మిథ్యా వ్యక్తి. నాటకం యొక్క కర్తృత్వం అనిశ్చితం.సా.శ. మూడవ శతాబ్దం నాటి ఆభీర రాజు - ఇంద్రాణి గుప్తాకు గాని, ఈశ్వరసేనుడి తండ్రి శివదత్తుడికి గానీ కలంపేరు అయి ఉంటుందని కొందరు భావిస్తున్నారు.

## ఇతర లింకులు
*''The Little Clay Cart'' by Shudraka, translated by Arthur W. Ryder (1905).

## మూలాలు

వర్గం:సంస్కృత కవులు
గూగుల్ గ్లాసెస్

గూగుల్ గ్లాసెస్ అనేవి అప్టికల్ హెడ్ మౌంటెడ్ డిస్ప్లే టెక్నాలీజీతో అనుసంధానించబడినది.

## సృష్టించినది
దీనిని సృష్టించినది గూగుల్ ఎక్స్ గ్రూపు వారు. ఈ టీం లో బాబక్ పర్విజ్, స్టీవ్ లీ, సబాష్టియన్ తర్న్ అనువారు.
300px|thumbnail|none|గూగుల్ గ్లాస్

## ప్రొగ్రాం
## హార్డ్ వేర్

## సాఫ్ట్ వేర్
## మూలాలు

వర్గం:కంప్యూటర్ సంబంధిత వ్యాసాలు
నవాబ్ అబ్దుల్ వహాబ్ ఖాన్

**నవాబ్ అబ్దుల్ వహాబ్ ఖాన్** : (نواب عبدل وہاب خان) కర్నూలును 17 వ శతాబ్దంలో పరిపాలించిన వారిలో నవాబ్ అబ్దుల్ వహాబ్ ఖాన్ ఒకడు. ఇతను పదహారు సంవత్సరాల కాలం నవాబుగా కర్నూలును పరిపపాలించాడు. 1619-20 లో బీజాపూర్ సుల్తానుల గవర్నర్ అయిన అబ్దుల్ వహాబ్ ఖాన్, విజయనగర సామ్రాజ్యపు సామంత రాజైన ఆరవీటి గోపాలరాజు మధ్య యుద్ధం జరిగింది. గోపాలరాజు తన బంధువులైన ఆనెగొంది, గండికోట, అవుకు, పెనుగొండ రాజుల సహాయంతో వహాబ్ ఖాన్ ను తిప్పి కొట్టాడు. వహాబ్ ఖాన్ కర్నూలు కోటను ఆక్రమించే తొలి ప్రయత్నంలో విఫలుడైనాడు. వహాబ్ ఖాన్ 1624లో రెండవసారి దండయాత్ర చేశాడు. ఈసారి గోపాలరాజు తన బంధువుల నుండి ఏ సహాయాన్ని పొందలేకపోయాడు. ఒంటరిగా పోరాడి పరాజయం పాలయ్యాడు. వహాబ్ ఖాన్ కర్నూలును వశపరచుకున్నాడు. బీజాపూరు సుల్తాను, రెండవ ఇబ్రహీం ఆదిల్ షా, ఈ విజయానికి కానుకగా వహాబ్ ఖాన్ ను కర్నూలు నవాబుగా ప్రకటించాడు.

అబ్దుల్ వహాబ్ ఖాన్, అబిస్సీనియా (ప్రస్తుత ఇథియోపియా - ఆఫ్రికా శృంగపు పరిసరాలు) కు చెందిన మహమ్మదీయుడు. ఈయన పాలనకు వస్తూనే అనేక హిందూ దేవాలయాలను మసీదులుగా మార్చి, వాటిని ధారాళంగా పోషించాడు. ఈయన పట్టణాన్ని కూడా అభివృద్ధి చేసినట్టు చెబుతారు. కర్నూలు ప్రధానవీధిలోని ఆర్చితో గల అంగళ్ళను అబ్దుల్ వహాబ్ ఖాన్ చే కట్టించబడినవిగా చెప్పుకుంటారు.

వహాబ్ ఖాన్ పదహారు సంవత్సరాల పాటు కర్నూలును పరిపాలించాడు. ఈయన తర్వాత తమ్ముడు అబ్దుల్ మహమ్మద్ పరిపాలించాడు. 1686లో బీజాపూరు సామ్రాజ్యం పతనమయ్యేవరకు జీజాపూరు సామంతులు కర్నూలును పరిపాలిస్తువచ్చారు. ఔరంగజేబు సేనాని గయాజుద్దీన్ వహాబ్ ఖాన్ ను కూలదోశాడు. ఔరంగజేబు సేనానుల్లో ఒకడైన దావూద్ ఖాన్ పన్నీకి కర్నూలును జాగీరుగా ఇచ్చారు. అతని కుమారుడు నవాబుగా ప్రకటించుకున్నాడు. దావూద్ ఖాన్ వంశస్థులు కర్నూలును 1839 వరకూ పరిపాలించారు. ఆతరువాత ఆంగ్లేయులు అప్పటి తన సామంతుడైన గులాం రసూల్ ఖాన్‌ తమ పాలనపై కుట్రచేస్తున్న విషయం తెలిసి ఖైదుచేసి కర్నూలును వశపరచుకున్నారు. 

right|thumb|200px|నవాబ్ అబ్దుల్ వహాబ్ ఖాన్ హయాంలో కర్నూలు కోట.

## నవాబ్ సమాధి

కర్నూలు పట్టణంలోని ఉస్మానియా కాలేజి వద్ద ఈ సమాధి ఉంది. పట్టణంలో ప్రముఖ రాజవిహార్ కూడలి వద్ద గల రాజవిహార్ హోటల్ ఎదురుగా ఉన్న రోడ్డు ఒక వంతెనతో కలుస్తుంది. ఈ వంతెన హంద్రీనదిపై గలదు. దీని ఆవలే ఈ సమాధి ఉంది. ఈ సమాధి మరమ్మత్తులకు గాను పురావస్తుశాఖ, పర్యాటక శాఖ రెండుకోట్ల రూపాయలు కేటాయించింది. ఈ సమాధిని పర్యాటక కేంద్రంగా మార్చడానికి ఆయా శాఖలచే పలు కార్యక్రమాలు చేపట్టబడినాయి. 
ఈ సమాధి నిర్మాణం నవాబ్ వహాబ్ ఖాన్ మరణించిన తరువాత 1618 లో జరిగినట్టు విశ్వసిస్తున్నారు. ఈ సమాధి నిర్మాణంలో రెండు గుమ్మటాలు, మూడు వరండాలు, ఐదు ఆర్చీలు, చేపట్టుగోడలు ఉన్నాయి. నాలుగు శతాబ్దాల తరువాత దీని వీక్షకుల సంఖ్య పెరిగింది. కాబట్టి పురావస్తు శాఖ వారు దీనిని వారసత్వ ప్రదేశంగా పరిగణించి, పర్యాటక ప్రదేశంగా తీర్చిదిద్దుతున్నారు.

## ఇవీ చూడండి
* కర్నూలు నవాబులు
* గోలె గుమ్మ

## మూలాలు

వర్గం:1639 మరణాలు
వర్గం:కర్నూలు నవాబులు
స్పోర్ట్స్ అధారిటీ ఆఫ్ ఆంధ్రప్రదేశ్

**స్పోర్ట్స్ అధారిటీ ఆఫ్ [[ఆంధ్రప్రదేశ్]] స్థాపీతము''
[[దస్త్రం:StadiumHyderabad.jpg|thumbnail]]

[[ఆంధ్రప్రదేశ్ ప్రభుత్వం]] 1988 చట్టం .4 ద్వారా క్రీడల అభివృద్ధి కోసం స్పోర్ట్స్ అధారిటీ ఆఫ్ ఆంధ్రప్రదేశ్ స్థాపించబడింది. 
ఎస్టీ అమలు చేస్తుంది క్రీడలు అభివృద్ధి కార్యక్రమాలు, GoI / సాయి, స్టేడియంల, క్రీడలు అకాడమీలు / క్రీడలు పాఠశాలలు, వివిధ శిక్షణా శిబిరాలు / కోర్సులు ప్రవర్తనా ఎస్టాబ్లిష్మెంట్ నిర్మాణం పథకాల, రాష్ట్ర, జాతీయ, వివిధ రంగాలకు, స్టేడియంల నిర్వహణ, ఇతర అంతర్జాతీయ టోర్నమెంట్లు Govt చేసిన బడ్జెటరీ కేటాయింపు ప్రకారం కార్యక్రమాలు.

క్రీడలు డైరెక్టర్ వైస్ ఛైర్మన్, మేనేజింగ్ డైరెక్టర్, ఆంధ్రప్రదేశ్ సాయ్ కోసం ఎక్స్ అఫీషియో ఉండాలి. స్పోర్ట్స్ అథారిటీ Govt ముందు అనుమతితో పోస్ట్లు ఏర్పాటుకు మంజూరు కల్పించమని సమర్థ అధికారం ఉంది ఆ అందిస్తుంది 04.05.1993. ఎస్టీ లో. రాష్ట్రం ప్రధాన కేంద్రాల్లో అడ్మినిస్ట్రేటివ్ నిర్మాణం Govt అనుమతితో 1993 లో సృష్టించబడిన. ఎప్పటికప్పుడు, అదే కాడ్రే బలం, రోజు అంటే వరకు కొనసాగుతుంది.

**అధికారులు 45, స్టాఫ్ 69, శిక్షకులు, కన్సాలిడేటెడ్ 133, క్లాస్ IV 192, మాన్ పవర్ ఏజెన్సీ సిబ్బంది 21
రాష్ట్ర కలిగి, హెడ్ క్వార్టర్లు, మండలాలను కొన్ని క్రీడలు అవస్థాపన అద్భుతంగా పెరిగాయి .**
గత కొన్ని సంవత్సరాలుగా, Govt . క్రీడలు, రూపాయలు ఖర్చు కోట్లు ఒక మోడల్ రాష్ట్రం ఆఫ్ స్పోర్ట్స్ అభివృద్ధి అవస్థాపన ఏర్పాటుకు, " **Kreedanandhra ప్రదేశ్** " వంటి రాష్ట్రం అడుగుపెడుతున్నారు అభివృద్ధి చాలా ఉత్సుకతో. Govt . రాష్ట్రంలోనే క్రీడలు అభివృద్ధి, పెండింగ్ ప్రాజెక్టులు పూర్తి, అవసరం ప్రకారం వివిధ పెరిగిన కార్యక్రమాల అమలు కోసం ఎప్పటికప్పుడు క్రీడలు బడ్జెట్ పెంచడానికి సిద్ధం **బడ్జెట్''' పెరిగాయి .

## స్పోర్ట్స్ అధారిటీ ఆఫ్ ఆంధ్రప్రదేశ్ లక్ష్యలు
ప్రతి జిల్లా HQ లో క్రీడలు ఇన్ఫ్రాస్ట్రక్చర్ సృష్టి తలుపు స్టేడియం, ఇండోర్ స్టేడియం, ఇతర నాటకం లను అనగా డివిజన్ స్థాయి / మండలం స్థాయి HQ వద్ద మినీస్టేడియాలు, క్రీడలు అకాడమీలు, దాని నిర్వహణ ఏర్పరచడం.

గ్రామీణ క్రీడలు, మహిళలు క్రీడలు & గిరిజన క్రీడలు టోర్నమెంట్లు ప్రవర్తన. రాష్ట్రం జట్లకు రెసిడెన్షియల్ వేసవి శిక్షణ శిబిరాలలో సబ్ జూనియర్, జూనియర్ నైపుణ్యం క్రీడలు వ్యక్తులు కోసం కోచింగ్ శిబిరాలు ప్రవర్తన.
కోచింగ్ క్రీడలు పరికరాలు సరఫరా జిల్లా, జంట నగరాల్లో కేంద్రాలు., కోచ్‌లు ఉపాధి.
శిక్షకులు, పెంపుడు జంతువులు, పిడిఎస్కి రిఫ్రెషర్ కోర్సులు.
నేషనల్, ఇంటర్ నేషనల్ టోర్నమెంట్లు ప్రవర్తన.
క్యాష్ అవార్డులు, రాష్ట్రం హెడ్ వంతులు స్టేడియాలు నిర్వహణ.

వర్గం:ఆంధ్రప్రదేశ్ ప్రభుత్వ సంస్థలు
హనీవెల్

**హనీవెల్ ఇంటర్నేషనల్ ఇంక్ ** అమెరికాకు చెందిన ఒక బహుళజాతి యంత్ర సంస్థ. ఈ సంస్థ విమానయాన, పర్యావరణ, యంత్ర సంబంధిత ఉత్పత్తులను తయారు చేస్తుంది. మనదేశంలో ఈ సంస్థకు బెంగుళూరు, హైదరాబాద్ లలో కార్యాలయాలు ఉన్నాయి.
## విలీనాలు
* 1997 – మీసరెక్స్
* 2005 - ఆబే టెక్నాలజీస్
* 2006 - బి. డబ్ల్యు. టెక్నాలజీస్
*2007 - డైమెంషన్ ఇంటర్నేషనల్
* 2008 - Norcross Safety Products L.L.C
* 2008 - ఎ. వి. డిజిటల్ ఆడియో-వీడియో టెక్నిక్ జిఎంబిహెచ్
* 2008 - మెట్రోలాజిక్ ఇన్స్ట్రుమెంట్స్
* 2009 - ఆర్. ఎం. జి
* 2010 – అకువాకామ్ (Demand response)
* 2010 -ఎ-మాన్ / డి-మాన్
* 2010 - మాట్రికాన్ ఇంక్
* 2011 - ఇ. ఎం. ఎస్ . టెక్నాలజీస్
* 2011 - కింగ్స్ సేఫ్టీవేర్ లిమిటెడ్
* 2012 - ధామస్ రస్సెల్ కో
* 2013 - రే సిస్టమ్స్
* 2013 - ఇంటర్ మెక్

## బయటి లంకెలు

## మూలాలు


వర్గం:సంస్థలు
వర్గం:సాఫ్టువేరు సంస్థలు
వర్గం:సాంకేతిక సంస్థలు
వర్గం:బహుళజాతి కంపెనీలు
వర్గం:అంతర్జాతీయ వ్యాపార సంస్థలు
నారమల్లి శివప్రసాద్

thumb|నారమల్లి శివప్రసాద్
**నారమల్లి శివప్రసాద్** (జూలై 11, 1951 - సెప్టెంబరు 20, 2019) తెలుగు సినిమా నటుడు, తెలుగుదేశం నాయకుడు. 2009, 2014 లలో చిత్తూరు లోక్‌సభ నియోజకవర్గం నుంచి లోక్ సభకు ఎన్నికయ్యాడు.ఈయన నారా చంద్రబాబు నాయుడు గారికి బాల్య స్నేహితుడు కూడా.

తిరుపతిలో డాక్టర్‌గా పనిచేసిన ఈయన నటన మీద మక్కువతో సినీ రంగం వైపు అడుగులు వేశాడు. ఖైదీ లాంటి హిట్‌ సినిమాలో జూనియర్‌ ఆర్టిస్ట్‌గా నటించిన ఈయన 2006 సంవత్సరంలో విడుదలైన డేంజర్ సినిమాలో విలన్‌గా నటించాడు. ఈ సినిమాలో నటనకు ప్రభుత్వం నంది అవార్డు ఇచ్చి సన్మానించింది. అనేక సినిమాల్లో ఈయన చిన్న పాత్రల్లో నటించాడు.పార్లమెంటులో ఆంధ్రప్రదేశ్ రాష్ట్ర విభజన వివాదం సాగినన్ని రోజులూ రోజుకో వేషంతో అందరినీ ఆకట్టుకున్నాడు. కిడ్నీ సంబంధిత వ్యాధితో బాధపడుతున్న ఆయన 2019 సెప్టెంబరు 21న చెన్నైలోని అపోలో ఆస్పత్రిలో చికిత్స పొందుతూ మరణించాడు.

## బాల్యము
శివప్రసాద్ సొంతూరు చిత్తూరు జిల్లాలోని పూటిపల్లి లో, నాగయ్య, చెంగమ్మ దంపతులకు 11 జూలై 1951న జన్మించాడు.

## విద్య
శివప్రసాద్ తిరుపతిలోని వెంకటేశ్వర ఇనిస్టిట్యూట్ ఆఫ్ మెడికల్ సైన్సెస్‌లో ఎంబీబీఎస్ పూర్తి చేశాడు.

## కుటుంబము
శివప్రసాద్‌కి విజయలక్ష్మితో 26 ఫిబ్రవరి 1972 లో వివాహము జరిగింది. వీరికి ఇద్దరు కుమార్తెలు మాధవీలత, నీలిమ.

## సినిమారంగం
సాహిత్యం, కళలు, సినిమా నటన మొదలగునవి ఇతనికి ఇష్టమైన విషయాలు. చిన్నప్పటి నుంచి నాటకంపై ఉన్న ఆసక్తితో అనేక నాటకాల్లో నటించాడు. ఆ తర్వాత సినిమారంగానికి వచ్చి పలు చిత్రాలలో విలన్, క్యారెక్టర్ ఆర్టిస్ట్‌గా మెప్పించాడు. 2005 లో విడుదలైన దొంగ సినిమాలో నటనకు గాను ఇతనికి ఉత్తమ నటుడు అవార్డు లభించింది. ప్రేమ తపస్సు, టోపీ రాజా స్వీటీ రోజా, ఇల్లాలు, కొక్కొరో కో అనే నాలుగు సినిమాలకు దర్శకత్వం వహించాడు. 2006 సంవత్సరంలో విడుదలైన ‘డేంజర్’ సినిమాలో విలన్‌గా నటించాడు. ఈ సినిమాలో ఆయన నటనకు నంది అవార్డు అందుకున్నాడు.

### నటించిన చిత్రాలు
#ఖైదీ
#యముడికి మొగుడు
#మాస్టర్ కాపురం
#ఆటాడిస్తా
#ఆదివారం ఆడవాల్లకు సెలవు
#సత్యభామ
#సుభాష్ చంద్రబోస్
#యమగోల మళ్లీ మొదలైంది
#ఆదిలక్ష్మి
#జై చిరంజీవా
#డేంజర్
#లక్ష్మి
#కితకితలు
#తులసి
# బ్రహ్మలోకం టు యమలోకం వయా భూలోకం (2010)
#ఒక్కమగాడు
#ఆటాడిస్తా
#బాలాదూర్
#కుబేరులు
#ద్రోణ
#మస్కా
#బ్రహ్మలోకం టు యమ లోకం వయా భూలోకం
#తకిట.. తకిట
#పిల్ల జమీందార్
#అయ్యారే
#దూసుకెళ్తా
#సై ఆట
# సౌఖ్యం (2015)
#సప్తగిరి ఎక్స్‌ప్రెస్ (2016)

## రాజకీయరంగం
  
చంద్రబాబు నాయుడు, శివప్రసాద్ బాల్యస్నేహితులు, చంద్రబాబునాయుడి పిలుపుతో తెలుగుదేశం పార్టీలో చేరి, 1999లో సత్యవేడు నియోజకవర్గం నుంచి ఎమ్మెల్యేగా పోటీ చేసి గెలిచాడు. 1999-2001 మధ్య సమాచార, సాంస్కృతిక శాఖ మంత్రిగా పనిచేశాడు. చిత్తూరు పార్లమెంటు సీటు ఎస్సీ రిజర్వ్‌డ్ కావడంతో 2009, 2014లో చిత్తూరు నుంచి ఎంపీగా పోటీ చేసి గెలిచాడు. 2019 ఎన్నికల్లో వైసీపీ అభ్యర్థి రెడ్డప్ప చేతిలో ఓడిపోయాడు.

## మరణం
కొంతకాలంగా మూత్రపిండాలకు సంబంధించిన సమస్యతో బాధపడుతున్న శివప్రసాద్ చెన్నైలోని అపోలో ఆస్పత్రిలో చికిత్స పొందుతూ 2019, సెప్టెంబరు 21న మరణించాడు.

## మూలాలు

వర్గం:15వ లోక్‌సభ సభ్యులు
వర్గం:1951 జననాలు
వర్గం:తెలుగుదేశం పార్టీ రాజకీయ నాయకులు
వర్గం:16వ లోక్‌సభ సభ్యులు
వర్గం:తెలుగు సినిమా నటులు
వర్గం:తెలుగువారిలో వైద్యులు
వర్గం:తెలుగు సినిమా ప్రతినాయకులు
వర్గం:చిత్తూరు జిల్లా సినిమా నటులు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా వైద్యులు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
నిమ్మల కిష్టప్ప

thumb
నిమ్మల కిష్టప్ప ఆంధ్ర ప్రదేశ్, అనంత పురం జిల్లా, హిందూపురం పార్లమెంటరీ నియోజిక వర్గానిని తెలుగు దేశం పార్టీ తరుపున 15వ లోక్ సభకు ప్రాతినిథ్యము వహించాడు.

## బాల్యము
నిమ్మల కిష్టప్ప 25 నవంబరు 1956 న శ్రీ నిమ్మల రంగప్ప, నిమ్మల ఆదిలక్ష్మమ్మ దంపతులకు అనంతపురం జిల్లోలోని పెరుమాళ్ళ పల్లి అనే గ్రామంలో జన్మించారు.

## విద్య
నిమ్మల కిష్టప్ప కర్నూలులోని ఉస్మానియా కళాశాలలో బి.కాం. చదివారు.

## కుటుంబము
ఇతనికి  వరలక్ష్మి తో 22 మే నెల 1983 వ సంవత్సరంలో వివాహమైనది. వీరికి ఇద్దరు కుమారులు.
	
## ఇతను సందర్శించిన దేశాలు
ఆస్ట్రేలియా, మలేషియా, న్యూజిలాండ్, సింగపూర్ వంటి దేశాలను వీరు సందర్శించారు.

## మూలాలు
https://web.archive.org/web/20130201155751/http://164.100.47.132/LssNew/Members/Biography.aspx?mpsno=4529

వర్గం:15వ లోక్‌సభ సభ్యులు
వర్గం:1956 జననాలు
వర్గం:తెలుగుదేశం పార్టీ రాజకీయ నాయకులు
వర్గం:అనంతపురం జిల్లా రాజకీయ నాయకులు
వర్గం:అనంతపురం జిల్లా నుండి ఎన్నికైన లోక్‌సభ సభ్యులు
బద్దం బాల్‌రెడ్డి

**బద్దం బాల్‌రెడ్డి** హైదరాబాదుకు చెందిన ప్రముఖ రాజకీయ నాయకుడు. విద్యార్థి దశలోనే ఉద్యమాలలో పనిచేసి, ఆ తర్వాత జనసంఘ్ లో చేరాడు. 1977లో జనసంఘ్ నేతలతో పాటు జనతాపార్టీలో చేరాడు. 1980లో భారతీయ జనతా పార్టీ ఆవిర్భావంతో రాష్ట్రస్థాయి నాయకుడిగా ఎదిగాడు. 1985 నుంచి 1994 వరకు 3 సార్లు కార్వాన్ అసెంబ్లీ నియోజకవర్గం నుంచి శాసనసభకు ఎన్నికయ్యాడు. నియోజకవర్గ ప్రజలచే కార్వాన్ టైగర్‌గా పిలుపించుకున్నాడు. 1991, 1998, 1999లలో హైదరాబాదు లోక్‌సభ స్థానానికి పోటీచేసి ఓడిపోయాడు.

కార్వాన్‌ అసెంబ్లీ స్థానం నుంచి 1985లో బీజేపీ అభ్యర్థిగా పోటీ చేసి 9,777 ఓట్ల మెజారిటీతో విరాసత్‌ రసూల్‌ఖాన్‌పై, 1989లో 3,066 ఓట్ల మెజారిటీతో బకర్‌ ఆఘాపై, 1994లో 13,293 ఓట్ల మెజా రిటీతో సయ్యద్‌ సజ్జాద్‌పై విజయం సాధించి శాసనసభ్యుడిగా హ్యాట్రిక్‌ విజయాలు సాధించాడు. ఆయన 1991, 1998, 1999లో హైదరాబాద్‌ లోక్‌సభ స్థానం నుంచి బీజేపీ అభ్యర్థిగా, 1999, 2004, 2009, 2014 కార్వాన్‌ నుంచి ఎమ్మెల్యేగా, 2018లో రాజేంద్రనగర్‌ నుండి ఎమ్మెల్యేగా పోటీ చేసి ఓడిపోయాడు. 

## కాబా సంఘటన
1979లో బద్దం బాల్‌రెడ్డి ఇంటికి వెళ్ళుచుండగా శాలిబండవద్ద కొందరు దుండగులు కత్తులు, రాళ్ళతో దాడిచేసి చనిపోయాడని భావించి వదిలివెళ్ళారు. స్థానికులు గుర్తించి అతనిని రక్షించారు.

## మరణం
బద్దం బాల్‌రెడ్డి అనారోగ్యంతో బాధపడుతూ హైదరాబాద్ లోని కేర్‌ ఆస్పత్రిలో చికిత్స పొందుతూ 2019 ఫిబ్రవరి 23న మరణించాడు.

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:హైదరాబాదు జిల్లా రాజకీయ నాయకులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
జి.ఎస్.రెడ్డి

**జి.ఎస్.రెడ్డి** గారు కాంగ్రెస్ పార్టీ తరపున మిర్యాలగూడ లోక్‌సభ నియోజకవర్గం ఎమ్.పి.గా 1967-1970, 1977-79, 1980-1984లలో ఎన్నికయ్యారు. ఈయన నల్లగొండ జిల్లాలోని మఠంపల్లి గ్రామంలో 1917 మే 05లో జన్మించారు. వీరి తండ్రాగారి పేరు రాయపురెడ్డి.

## వివాహం
1937లో తేరోజమ్మతో వివాహం జరిగింది. వీరికి నలుగురు కుమారులు, ఇద్దరు కూతుళ్లు.

## ప్రవృత్తి
వ్యవసాయదారులు, రాజకీయవేత్త.

## పదవులు
* అధ్యక్షులు - తాలుకా స్థాయి, జిల్లా స్థాయి కాంగ్రేస్ పార్టీ.
* ఛైర్మన్ - జిల్లా పరిషత్
* అధ్యక్షులు - కాథలిక్ యూనియన్ ఆఫ్ ఇండియా
* అధ్యక్షులు - అఖిల భారత క్రైస్తవుల సమాఖ్య; 
* సభ్యులు - CBCI భారతీయ సలహా మండలి
* లోక్‌సభ సభ్యులు- 1971లో 5వ లోక్‌సభ, 1984 లో 8వ లోక్‌సభ, 1991లో 10వ లోక్‌సభ లకు మిర్యాలగూడ లోక్‌సభ నియోజకవర్గం

## సందర్శన
యు.కె. యు.ఎస్.ఏ., ఫ్రాన్స్, ఇటలీ

## వనరులు


వర్గం:భారత జాతీయ కాంగ్రెస్ నాయకులు
వర్గం:1917 జననాలు
వర్గం:7వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:సూర్యాపేట జిల్లా రాజకీయ నాయకులు
వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:నల్గొండ జిల్లా పరిషత్ చైర్మన్‌లు
భీమిరెడ్డి నరసింహారెడ్డి

**భీమిరెడ్డి నరసింహారెడ్డి** సామాజిక, రాజకీయ కార్యకర్త, కమ్యూనిస్టు నాయకులు. ఆయన భారతీయ కమ్యూనిస్టు పార్టీ తరపున మిర్యాలగూడ లోక్‌సభ నియోజకవర్గం ఎమ్.పి.గా 1971, 1984, 1991లలో ఎన్నికయ్యారు.
## జీవిత విశేషాలు
ఈయన నల్లగొండ జిల్లాలోని కరివిరాల గ్రామంలో వందలాది ఎకరాలు కలిగిన భూస్వామ్య కుటుంబంలో 1922 మార్చి 15న భీమిరెడ్డి నర్సింహారెడ్డి జన్మించారు. ఈయన తండ్రి పేరు రాంరెడ్డి. పదవ తరగతి వరకు చదువుకున్నారు. 1945లో సరోజినితో వివాహం జరిగింది. వీరికి ఇద్దరు కొడుకులు, ఒకకూతురు.

## సేవలు
పాతిక సంవత్సరాల పార్లమెంటరీ జీవితంలో మచ్చలేని కమ్యూనిస్టు నాయకుడుగా పేరు పొందారు. ప్రత్యేక తెలంగాణ ఉద్యమం ఉధృతంగా సాగుతున్న నేపథ్యంలో 1971లో జరిగిన లోక్‌సభ ఎన్నికల్లో ‘తెలంగాణ ప్రజాసమితి’ అభ్యర్థిని ఓడించి ప్రజాప్రతినిధిగా ఎన్నికైన సీపీఎం నాయకుడు బీఎన్ ఒక్కరే కావడం విశేషం. సామాజిక న్యాయం లక్ష్యంగా రాజ్యాధికారం కోసం రాజీలేని పోరాటం సాగించాలని 1996లో లక్ష మందిని సమీకరించి సూర్యాపేట పట్టణంలో భారీ ప్రదర్శనను నిర్వహించిన విఖ్యాతి ఆయనది. ఉమ్మడి కమ్యూనిస్టు పార్టీ నుంచి సీపీఎం, ఎంసీపీఐ వరకూ పార్టీ ఏదైనా, ఆయన జీవితమంతా ప్రజల కొరకే పోరాడారు. ఏడు దశాబ్దాలకు పైగా ప్రజా ఉద్యమాల్లో దిగ్గజంగా వెలుగొందిన బీఎన్ 2008 మే 9న తుదిశ్వాస విడిచారు. ఆకలిదప్పులు, అసమానతలులేని సమసమాజం నిర్మించాలని అహరహం తపించారు.

## పదవులు
* 1957 నుండి 62 వరకు, 1967 నుండి 71 వరకు శాసనసభ సభ్యులుగా పనిచేశారు.
* 1971లో 5వ లోక్‌సభ, 1984 లో 8వ లోక్‌సభ, 1991లో 10వ లోక్‌సభ లకు మిర్యాలగూడ లోక్‌సభ నియోజకవర్గం లోక్‌సభ సభ్యులు.
## రచనలు
తెలంగాణ అంశంపై అనేక వ్యాసాలు రాశారు.
## సందర్శన
1986 లో చైనా, 1982-83లో U.S.S.R.

## వనరులు

## ఇతర లింకులు
* తెలంగాణ పోరాట యోధుడు (Eenadu 10-5-08)

వర్గం:5వ లోక్‌సభ సభ్యులు
వర్గం:ఆంధ్రప్రదేశ్ కమ్యూనిస్టు నాయకులు
వర్గం:సూర్యాపేట జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:8వ లోక్‌సభ సభ్యులు
వర్గం:10వ లోక్‌సభ సభ్యులు
వర్గం:1923 జననాలు
వర్గం:తెలంగాణ సాయుధ పోరాట యోధులు
వర్గం:కమ్యూనిస్టు నాయకులు
వర్గం:2008 మరణాలు
వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:సూర్యాపేట జిల్లా రాజకీయ నాయకులు
బొత్స ఝాన్సీ లక్ష్మి

శ్రీమతి డా|| బొత్సా జాన్సీ లక్ష్మి ప్రస్తుతం వున్న 15 వ లోక్ సభలో విజయనగరం లోక్ సభ నియోజిక వర్గం నుండి కాంగ్రెస్ పార్టీ లోక్ సభ సభ్యురాలిగా ప్రాతినిధ్యం వహిస్తున్నారు.

## బాల్యము
11 ఏప్రిల్, 1964 లో రాజమండ్రిలో పుట్టారు. వీరి తల్లి దండ్రులు: శ్రీమతి మజ్జి కళావతి, శ్రీ మజ్జి రామారావు.

## విద్య
వీరు  ఎంఏ ఫిలాసఫీ, ఎల్‌ఎల్‌బీ, న్యాయ విద్యలో రెండు పీహెచ్‌డీలు కంప్లీట్‌ చేశారు. 

## కుటుంబము
వీరు .... ఆంధ్ర ప్రదేశ్ రాష్ట్ర కాంగ్రెస్ అధ్యక్షుడైన శ్రీ బోత్స సత్య నారాయణ గారిని వివాహము చేసుకున్నారు. వీరికి ఒక కుమారుడు, ఒక కుమార్తె కలరు. 
	
## రాజకీయ ప్రస్తావనము
బొత్స ఝాన్సీ 2001 నుండి 2006 వరకు విజయనగరం జిల్లా జెడ్పీ ఛైర్ పర్సన్‌గా, 2007లో బొబ్బిలి లోక్‌సభ స్థానానికి జరిగిన ఉప ఎన్నికలో తొలిసారి ఎంపీగా ఎన్నికై, ఆ తరువాత 2009 ఎన్నికల్లో విజయనగరం ఎంపీగా గెలిచి ఉత్తమ పార్లమెంటేరియన్‌గా అవార్డును అందుకుంది.

## అభిరుచులు
వీరికి ఆటలు, సామాజిక కార్యక్రమాలపై ఇష్టము ఎక్కువ.

## సందర్శించిన విదేశాలు

వీరు జర్మనీ, ఇటలీ, నేపాల్, శ్రీ లంక, స్విట్జర్ లాండ్, అమెరికా, బ్రిటన్ దేశాలను సందర్శించారు.

## పురస్కారాలు

వీరు 2002 -2003 సంవత్సరానికి గాను ఉత్తమ మహిళా అవార్డును పొందారు.

## మూలాలు
https://web.archive.org/web/20130201162904/http://164.100.47.132/LssNew/Members/Biography.aspx?mpsno=4218

వర్గం:భారత జాతీయ కాంగ్రెస్ నాయకులు
వర్గం:15వ లోక్‌సభ సభ్యులు
వర్గం:1964 జననాలు
వర్గం:14వ లోక్‌సభ సభ్యులు
వర్గం:విజయనగరం జిల్లా మహిళా రాజకీయ నాయకులు
వర్గం:విజయనగరం జిల్లా నుండి ఎన్నికైన మహిళా లోక్‌సభ సభ్యులు
సుమిత్ర మహాజన్

**సుమిత్రా మహాజన్** భారత దేశపు  లోక్‌సభ స్పీకర్ పదవిని నిర్వహిస్తున్న రెండో మహిళ. సుమిత్ర మహాజన్ మధ్యప్రదేశ్ లోని ఇండోర్ పార్లమెంటరీ నియోజిక వర్గం నుండి భారతీయ జనతా పార్టీ తరుపున గెలిచారు. మధ్యప్రదేశ్ నుంచి సుమిత్రా మహాజన్ ఇప్పటికి ఎనిమిదిసార్లు ఎంపీగా ఎన్నికయ్యారు. మహారాష్ట్రలో జన్మించిన ఆమెను పలువురు తాయి (పెద్దక్క) అని పిలుస్తుంటారు. మదుభాషిణి అయిన ఆమె క్రమశిక్షణతో నిక్కచ్చిగా వ్యవహరిస్తారు. సుదీర్ఘ రాజకీయ ప్రస్థానంలో ఆమె రాటుదేలారు.ఆమెకు భారత ప్రభుత్వం 2022 లో పద్మభూషణ్ పురస్కారాన్ని ప్రకటించింది.

## బాల్యం
శ్రీమతి సుమిత్ర మహాజన్ తల్లి దండ్రులు శ్రీ పురుషోత్తం నీలకాంథ్ సాథే, శ్రీమతి ఉషా. వీరు 12 ఏప్రిల్, 1942 లో మహారాష్ట్రలోని చిప్లన్ జిల్లా... రత్న గిరిలో జన్మించారు.

## చదువు
వీరు మధ్య ప్రదేశ్ లోని ఇండోర్ విశ్వ విద్యాలయంలో ఎం.ఎ. ఎల్.ఎల్.బి చదివి న్యాయవాద వృత్తొ చేసారు.

## కుటుంబం
వీరు 29 జనవశ్రీ 1965 లో శ్రీ జయంత్ మహాజన్ గారిని పెండ్లాడారు. వీరికి ఇద్దరు కుమారులు.

## రాజకీయ ప్రస్థానం
శ్రీమతి సుమిత్ర మహాజన్ 1982 - 85 లో ఇండోర్ మునిసిపల్ కార్పోరేటర్ గా పనిచేసారు. 1984-85 లో ఇండోర్ మునిసిపల్ కార్పోరేషన్ కు డిప్యూటి మేయర్ గా పనిచేసారు. 1991 లో భారతీయ జనతా పార్టీ తరుపున ఇండోర్ నియోజకవర్గం] నుండి ఎన్నికై 10వ లోక్‌సభలో కూర్చున్నారు. వీరు 1992-94 లో మధ్య ప్రదేశ్ భారతీయ జనతా పార్టీ వైస్ ప్రెశిడెంటగా ఉన్నారు. 1996లో భారతీయ జనతా పార్టీ తరుపున 11వ లోక్‌సభకు తిరిగి ఎన్నికైనారు. 1999 లో 13వ లోక్‌సభకు కూడా మరళా గెలిచారు. 1999 నుండి 2002 వరకు కేంద్ర మంత్రిగాను పనిచేశారు. 2009 లో జరిగిన ఎన్నికల్లో వరుసగా 7వ సారి భారతీయ జనతా పార్టీ తరుపున గెలిచి లోక్‌సభ సభ్యులయ్యారు.

## మూలాలు


## ఇతర లింకులు
* Members of Fourteenth Lok Sabha - Parliament of India website
* Smt. Sumitra Mahajan biodata

## వనరులు
* https://web.archive.org/web/20140518174109/http://164.100.47.132/lssnew/Members/Biography.aspx?mpsno=220

వర్గం:1943 జననాలు
వర్గం:జీవిస్తున్న ప్రజలు
వర్గం:భారతీయ జనతా పార్టీ రాజకీయ నాయకులు
వర్గం:9వ లోక్‌సభ సభ్యులు
వర్గం:10వ లోక్‌సభ సభ్యులు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మహిళా రాజకీయ నాయకులు
వర్గం:16వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
కిషోర్ చంద్ర దేవ్

శ్రీ **కిషోర్ చంద్ర దేవ్** విశాఖ పట్నం జిల్లాలోని అరకు పార్లమెంటరీ నియోజిక వర్గానికి కాంగ్రెస్ పార్టీ తరుపున గెలిచి ప్రస్తుత్ 15 వ లోక్ సభకు ప్రాతినిధ్యం వహిస్తున్నారు.

## బాల్యము
వీరు 15, పిబ్రవరి 1947 న విజయనగరం జిల్లాలోని కురుపాంలో జన్మించారు. వీరి తల్లిదండ్రులు రాజ్ మాత వి.శోభలతా దేవి, రాజ వి.డి.పి.వి. దేవ్,

## విద్య
కిషోర్ చంద్ర దేవ్ బి.ఎ. (ఎకనమిక్స్) రాజనీతి శాస్త్రములో ఎం.ఎ. చదివారు. వీరి విద్య చెన్నై .... తాంబరంలోని చెన్నై క్రిస్టియన్ కళాశాలలో సాగినది.

## కుటుంబము
వీరు 30, జూన్, 1971 న వి.ప్రీతి దేను పెళ్ళాడారు. వీరికి ఒక కుమారుడు, ఒక కుమార్తె కలరు. 
 
## రాజకీయ ప్రస్థానం
1977 వ సంవత్సరంలో జరిగిన ఎన్నికలలో ఆరవ లోక్ సభకు ఎన్నికయ్యారు. 1979 లో అఖిల భారత కాంగ్రెస్ కమిటీకి జనరల్ సెక్రెటరిగాను పనిచేశారు. కేంద్ర మంత్రిగాను పనిచేశారు. 1980 లోజరిగిన ఎన్నికలలో 2వ సారి కూడా లోక్ సభకు పోటీ చేసి గెలిచారు. 1980 - 89 మద్య కాలంలో చీఫ్ విప్ గా ఉన్నారు. 1983 -93 కాలంలో అఖిల భారత కాంగ్రెస్ (ఎస్.) జనరల్ సెక్రెట్రీగా పనిచేశారు. 1984 లో లోక్ సభకు జరిగిన ఎన్నికల్లో కూడా మూడవ సారి గెలిచారు. 1994 = 2000 వరకు రాజ్యసభ మెంబరుగా ఉన్నారు. 2004 లో జరిగిన లోక్ సభకు జరిగిన ఎన్నికలలో కూడా నాల్గవ సారి గెలిచారు. 2009 లోజరిగిన లోక్ సభ ఎన్నికల్లో కూడా ఐదవ సారి కూడా గెలుపొంది లోక్ సభకు ప్రాతినిధ్యం వహించారు. జూలై 2011 నుండి కేంద్ర కాబినెట్ మంత్రిగా గిరిజన సంక్షేమం., పంచాయితీ రాజ్ మంత్రిగా ఉన్నారు.

## మూలాలు
* https://web.archive.org/web/20140218165236/http://164.100.47.132/LssNew/Members/Biography.aspx?mpsno=2354

## ఇతర లింకులు
* Detailed profile: V. Kishore Chandra Deo in india.gov.in website
* Biodata of Deo, V. Kishore Chandra S. at Rajya Sabha website.

వర్గం:1947 జననాలు
వర్గం:జీవిస్తున్న ప్రజలు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:8వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:విజయనగరం జిల్లా రాజకీయ నాయకులు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:విజయనగరం జిల్లాకు చెందిన కేంద్ర మంత్రులు
సీతారాముల కళ్యాణం చూతము రారండీ

**సీతారాముల కల్యాణం చూతము రారండీ** పాట ఒక సంగీతభరితమైన తెలుగు సినిమా పాట. దీనిని సీతారామ కళ్యాణం (1961) సినిమా కోసం సముద్రాల రాఘవాచార్య రచించారు. దీనిని గాలిపెంచల నరసింహారావు స్వరపరచగా, మధురగాయని పి.సుశీల బృందం గానం చేశారు. ఈ పాట ఎంతో ప్రజాదరణ పొందింది. ఇది ఇప్పటికి శ్రీరామనవమి నాడు, హిందువుల పెళ్ళి కార్యక్రమాలలో వినిపిస్తూనే ఉంటుంది. ఈ పాటను రామునిగా నటించిన హరనాథ్, సీతగా నటించిన గీతాంజలి పై చిత్రీకరించారు.

"సీతాకల్యాణ వైభోగము" అని త్యాగయ్య రచించిన ఉత్సవ సంప్రదాయ కీర్తన స్ఫూర్తితో సముద్రాల సీనియర్ ఈ పాటను రచించారు.

## నేపథ్యం
శ్రీరాముడు పుట్టి, పెరిగిన పిదప విశ్వామిత్రుని యాగాన్ని సంరక్షించి ఆ తర్వాత సీతా స్వయంవరంలో గుర్వాజ్ఞ శిరసావహించి పాల్గొంటాడు. శివ ధనుర్భంగం చేసిన పిదప సీతారాముల కల్యాణం లోకంలోని జనుల హర్షాతిశయంగా మిథిలాపురిలో జరుగుతుంది. ఆ సందర్భంగా ఈ పాటను అద్భుతంగా చూపించారు. సీతారాములను వధూవరులుగా అలంకరించే తీరును, పెళ్ళిమండపంలో వివిధ కల్యాణ ఘట్టాలను ఎంతో సహజంగా, కళాత్మకంగా చిత్రించారు.

## సీతా రాముల కల్యాణము చూతము రారండీ పాట

**<big>సీతా రాముల కళ్యాణము చూతము రారండీ</big>**

సీతా రాముల కల్యాణము చూతము రారండీ
శ్రీ సీతా రాముల కల్యాణము చూతము రారండి
[ మ్యూసిక్ ]
చూచు వరులకు చూడ ముచ్చటగా, పుణ్య పురుషులకు ధన్యభాగ్యమట
[చూచు వరులకు చూడ ముచ్చటగా, పుణ్య పురుషులకు ధన్య భాగ్యమట] — [ కోరస్ ]
భక్తి యుక్తులకి ముక్తి ప్రదమట..ఆ.ఆ.ఆ.ఆ.....
భక్తి యుక్తులకి ముక్తి ప్రదమట, సురులును మునులను చూడ వచ్చునట
 కల్యాణము చూతము రారండి...
[ మ్యూజిక్ ]
దుర్జనకోటిని దర్పమడంచగా ..సజ్జన కోటిని సంరక్షింపగా
[దుర్జనకోటిని దర్పమడంచగా ..సజ్జన కోటిని సంరక్షింపగా] — [ కోరస్ ]
ధరణీ జాతిని స్థావన చేయగా..ఆ.ఆ.ఆ.ఆ.....
ధరణీ జాతిని స్థావన చేయగా... నరుడై పుట్టిన పురుషోత్తముని
కల్యాణము చూతము రారండి..
[ మ్యూజిక్ ]
దశరథ రాజు సుతుడై వెలసి... కౌశికు యాగము రక్షణ చేసి..
[దశరథ రాజు సుతుడై వెలసి...కౌశికు యాగము రక్షణ చేసి] — [ కోరస్ ] 
జనకుని సభలో హరి విల్లుని విరిచి..ఆ.ఆ.ఆ.ఆ.....
జనకుని సభలో హరి విల్లుని విరిచి, జానకి మనసు గెలిచిన రాముని
కల్యాణము చూతము రారండి..శ్రీ సీతారాముల కల్యాణము చూతము రారండి
[ మ్యూజిక్ ]
సీతారాముల కల్యాణము చూతము రారండీ
శ్రీ సీతా రాముల కల్యాణము చూతము రారండి
[ మ్యూసిక్ ]
సిరి కల్యాణపు బొట్టును పెట్టి...
బొట్టును పెట్టి — [ కోరస్ ]
మణి బాసికమును నుదుటన గట్టి
నుదుటన గట్టి — [ కోరస్ ]
పారాణిని పాదాలకు పెట్టి..ఆ.ఆ.ఆ.ఆ.....
పారాణిని పాదాలకు పెట్టి..పెళ్లి కూతురై వెలసిన సీతా..
కల్యాణము చూతము రారండి..శ్రీ సీతారాముల కల్యాణము చూతము రారండి
[ మ్యూజిక్ ]
సంపగి నూనెను కురులను దువ్వి
కురులను దువ్వి — [ కోరస్ ]
ఒంపుగ కాపురి నామము గీసి
నామము గీసి — [ కోరస్ ]
చంపగ వాసి చుక్కను పెట్టీ..ఆ.ఆ.ఆ.ఆ.....
చంపగ వాసి చుక్కను పెట్టీ...పెండ్లీ .. కొడుకై వెలసిన రాముని..
 కల్యాణము చూతము రారండి..శ్రీ సీతారాముల కల్యాణము చూతము రారండి
[ మ్యూజిక్ ]
జానకి దోసిట కెంపుల ప్రోవై
కెంపుల ప్రోవై — [ కోరస్ ]
రాముని దోసిట నీలపు రాసై
నీలపు రాసై — [ కోరస్ ]
ఆణిముత్యములు తలంబ్రాలుగా..ఆ.ఆ.ఆ.ఆ.....
ఆణిముత్యములు తలంబ్రాలుగా...శిరమున వెలసిన సీతారాముల..
కల్యాణము చూతము రారండి..శ్రీ సీతారాముల కల్యాణము చూతము రారండి
[ మ్యూజిక్ ]

## 1998 సినిమా
శ్రీ సీతారాముల కల్యాణం చూతము రారండి అనే పేరుతో 1998లో అక్కినేని నాగేశ్వరరావు ప్రధాన పాత్రధారిగా ఒక సినిమా నిర్మించబడింది.

## బయటి లింకులు
* గానా.కామ్. లో సీతారామ కళ్యాణం సినిమా పాటలు. 

## మూలాలు

వర్గం:తెలుగు సినిమా పాటలు
వర్గం:సముద్రాల రాఘవాచార్య రచించిన పాటలు
సిరిసిల్ల రాజయ్య

**సిరిసిల్ల రాజయ్య** వరంగల్లు (ఎస్.సి) పార్లమెంటరీ నియోజిక వర్గం నుండి 15వ లోక్ సభకు కాంగ్రెస్ పార్టీ తరపున ప్రాతినిధ్యం వహించారు.

ఆయనను 2024 ఫిబ్రవరి 16న తెలంగాణ రాష్ట్ర ఫైనాన్స్‌ కమిషన్‌ చైర్మన్‌గా ప్రభుత్వం నియమించింది.
## బాల్యం
రాజయ్య 1953 అక్టోబరు 5 న కరీంనగర్ జిల్లాలోని లింగాపుర్ గ్రామంలో జన్మించారు. వీరి తల్లి దండ్రులు: శ్రీమతి శాంతమ్మ, శ్రీ బక్కయ్య.

## చదువు
వీరు ఆచార్య రంగా వ్యవసాయ విశ్వవిధ్యాలయంలో వ్యవసాయ శాస్త్రంలో పట్టా పొందారు.

## కుటుంబము
రాజయ్య 9., మార్చి 1974 లో శ్రీమతి మాధవిని వివాహమాడారు. వీరికి ఒక కుమారుడు, ఒక కుమార్తె కలరు. 
	
## రాజకీయ ప్రస్థానము
రాజయ్య 2009 లో 15వ లోక్ సభకు ఎన్నికయ్యారు.

## అభిరుచులు
ప్రజా సేవ, ప్రజలతో మమేకము కావడము, పాటలు వినడము, ఆట పాటలంటే వీరికి ఇష్టమైన విషయాలు.

## హత్య కేసు
రాజయ్య, కోడలు సారిక, ఆమె ముగ్గురు కుమారులు ఏడేళ్ళ అభినవ్, మూడేళ్ళ కవలలు అయోన్, శ్రీయోన్‌ల మరణం కేసులో అరెస్టయ్యాడు. 2015 నవంబరు 4 తెల్లవారు జామున ఈ ముగ్గురూ రాజయ్య ఇంట్లో మంటల్లో కాలి మరణించారు. వీరి మృతిపై అనుమానాలున్నాయని సారిక తల్లి లలిత, చెల్లి అర్చనలు తెలిపారు. సారికది అనుమానాస్పద మృతిగా పరిగణిస్తూ రాజయ్య కుటుంబీకులందరిని పోలీసులు అదుపులోకి తీసుకొన్నారు.

ఈ కేసులో సిరిసిల్ల రాజ‌య్య‌తో పాటు ఆయ‌న కుమారుడు అనిల్‌, భార్య మాధ‌వి నిందితులు. కాగా సుదీర్ఘ విచారణ అనంతరం 2022 మార్చి 22న వరంగల్‌ కోర్టు ఈ ముగ్గురిని నిర్దోషులుగా తేల్చింది.

## మూలాలు


వర్గం:15వ లోక్‌సభ సభ్యులు
వర్గం:1953 జననాలు
వర్గం:భారత జాతీయ కాంగ్రెస్ నాయకులు
వర్గం:వరంగల్లు పట్టణ జిల్లా రాజకీయ నాయకులు
వర్గం:వరంగల్లు పట్టణ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:తెలంగాణ కార్పొరేషన్ మాజీ చైర్మన్లు
తాడిగూడెం (రెడ్డిగూడెం)

తాడిగూడెం, కృష్ణా జిల్లా రెడ్డిగూడెం మండలంలో ఉంది.

## ఉత్పత్తి
ఈ ఊరు పేరు తాడిగూడెం. ఈ ఊరు బూరగగూడెం,నాగూలూరు అనే గ్రామాల మధ్యలో ఉంది.
## ఆలయాలు
ఈ ఊరిలో రామాలయం,ఆంజనేయస్వామివారి ఆలయాలు ఉన్నాయి.ఆంజనేయస్వామివారి ఆలయం పురాతనమైంది.రామాలయం 2011వ సంవత్సరంలో నిర్మించారు.
## ఆహర పంటలు
ఈ ఊరిలో వరి ప్రధానమైన పంట.జొన్న పంటను కూడా పండిస్తారు.
### వాణిజ్య పంటలు
ఈ ఊరిలో వాణిజ్య పంటలుగా ప్రత్తి,పొగాకు,చెరుకు పండిస్తారు.
### పండ్లతోటలు
ఈ ఊరిలో మామిడి,జామ,సపొట,నిమ్మ అనే పండ్లతోటలు ఉన్నాయి.
## గ్రామ దేవత
ముత్యాలమ్మను గ్రామ దేవతగా పూజిస్తారు.
ఉప్పలమ్మతల్లిని కూడా గ్రామ దేవతగా పూజిస్తారు.
బూరుగగూడెం

**బూరుగగూడెం** కృష్ణాజిల్లా రెడ్డిగూడెం మండలానికి చెందిన రెవెన్యూయేతర గ్రామం.

### వైద్య సౌకర్యం
ఈ వూరిలో **కట్లు** కడతారు.

## గ్రామ పంచాయతీ
ఈ గ్రామం, రంగాపురం గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
#మా వూరిలోని ఎస్.సి.వాడలో శ్రీ రామాలయం వున్నది
#మా వూరిలో కంచలమ్మ తల్లి దేవాలయం ఉంది.

## గ్రామములోని ప్రధాన పంటలు
మా వూరిలో పంటలకు సంబందిమ్. మా వూరిలో వరిపంటా పండీస్థారు. ఇంకా మామిడి తొటాలూ కూడా వూన్నాయి. మా గ్రామంలో ప్రత్తి కూడా పండీస్తారు.

## గ్రామంలోని విశేషాలు

ఈ గ్రామానికి చెందిన శ్రీ పిట్టల రామకోటయ్యగారి కుమారుడు శ్రీ సురేష్ కు, Dr.K.V.Rao Young Scintist Award లభించింది. రాష్ట్రవ్యాప్తంగా సైన్స్ పరిశోధనా రంగంలో ప్రతిభావంతులకు, ప్రతి సంవత్సరం ఈ అవార్డును ప్రదానం చేస్తున్నారు. ఈయన ఇటీవల Structural Electrical & Magnetic Properties of Pure and Carrier Dofood Bismuth Ferrite అను అంశంపై భౌతికశాస్త్ర పరిశోధనా పత్రాలను, హైదరాబాదులోని బిర్లా సైన్స్ సెంటరులో జరిగిన కె.వి.రావు సైంటిఫిక్ సొసైటీ మహాసభలలో సమర్పించారు. దీనికిగాను 2013-14 సంవత్సరానికి, ఈ అవార్డును శ్రీ సురేష్ కు, ఐ.ఐ.టి. హైదరాబాదులో డైరెక్టరుగారైన ప్రొఫెసర్ ఉదయ్ దీప్ దేశాయ్ చేతులమీదుగా అందజేసినారు. ఈ అవార్డుతోపాటు, పదివేల రూపాయల నగదు మరియూ ట్రోఫీని అందజేసినారు. శ్రీ సురేష్, హైదరాబాదులోని సెంట్రల్ యూనివర్శిటీ ప్రొఫెసరు అయిన, డాక్టర్ శ్రీనాథ్ పర్యవేక్షణలో, ఫిజిక్స్ విభాగంలో పి.హెచ్.డి. చేసారు. [1]

## మూలాలు

## వెలుపలి లింకులు
చౌటపల్లి (తిరువూరు)

**చౌటపల్లి,** , కృష్ణాజిల్లా తిరువూరు మండలానికి చెందిన రెవెన్యూయేతర గ్రామం.ఇది సముద్రమట్టానికి 73 మీ.ఎత్తులో ఉంది.
 

## సమీప గ్రామాలు
గానుగపాడు, కొత్తూరు, తిరువూరు.
## రవాణా సౌకర్యాలు
తిరువూరు, కంభంపాడు నుండిరోడ్దురవాణా సౌకర్యం ఉంది. రైల్వేస్టేషన్: మల్లెమడుగు, రామవరప్పాడు, విజయవాడ 73 కి.మీ

## విద్యాసౌకర్యాలు
మండల పరిషత్తు ప్రాథమికోన్నత పాఠశాల.

## మౌలిక సదుపాయాలు
ప్రాథమిక ఆరోగ్య కేంద్రం.

## సాగు/త్రాగునీటి సౌకర్యం
ఈ ఊరిలో చిన్న చిన్న వాగులు ఉన్నాయి. అందులో రంగురంగుల కలువ పువ్వులు ఉన్నాయి. అవి చాలా అందంగా ఉంటాయి. అందరిని ఆకర్షిస్తాయి. ఆ వాగుల్లోకి నీరు నాగార్జున సాగర్ డ్యాం నుండి వస్తాయి.
## దర్శనీయ ప్రదేశాలు/దేవాలయాలు
ఈ ఊరిలో ప్రసిద్ధి గాంచిన రామాలయం ఉంది. మూడు చర్చిలు ఉన్నాయి.

## ప్రధాన పంటలు
ఈ ఊరిలో ఎక్కువగా వరి పండుతుంది. ఇంకా ప్రత్తి, శనగ, కంది, మామిడి కూడా పండిస్తారు.

## జనాభా
ఈ ఊరిలో సుమారుగా వెయ్యి మంది జనాభా ఉంటారు.

## మూలాలు
సూరవరం (తిరువూరు)

**సూరవరం**, ఎన్టీఆర్ జిల్లా, తిరువూరు మండలానికి చెందిన రెవెన్యూయేతర గ్రామం. పిన్ కోడ్: 521 235. 
### సమీప గ్రామాలు
ఈ గ్రామానికి సమీపంలో అంజనేయపురం, మునుకుల్ల, వామకుంట్ల, మరెపల్లి, వావిలాల గ్రామాలు ఉన్నాయి.
## ఆలయాలు
అంజనేయ స్వామి, వినాయక స్వామి అలయాలు ఉన్నాయి.
## పంటలు
వరి, ప్రత్తి, గొదుమలు, చెరుకు, మొక్కజొన్న మొదలగు పంటలు పండిస్తారు.
## భాషలు
తెలుగు భాష మట్లాడతారు.
## చెరువులు
సాగు నీటిని అందించే ఒక పెద్ద చెరువు కలదు, అదే చెరువులో చేపలు పెంపకం కుడా జరుపుతారు. మరియొక సెలయెరు ఉంది.
## ముఖ్యాంశాలు
చదువుకున్న వారి సంఖ్యా అధికంగా కలదు, విదేశాలలో వుద్యొగం చేయువారు కలరు

## మూలాలు


వర్గం:రెవెన్యూయేతర గ్రామాలు
రాజక్కపల్లి

* **రాజక్కపల్లి** జయశంకర్ భూపాలపల్లి జిల్లా, రేగొండ మండలానికి చెందిన గ్రామం.

* 2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ పుట్టా మోండెయ్య, సర్పంచిగా ఎన్నికైనారు. ఉప సర్పంచిగా శ్రీ రాజయ్య ఎన్నికైనారు. [1]

## మూలాలు

[1] ఈనాడు వరంగల్లు/భూపాలపల్లి; 2014,జనవరి-21; 2వ పేజీ.
మునెమ్మ

**మునెమ్మ** ప్రముఖ రచయిత డాక్టర్ కేశవరెడ్డి రాసిన నవల. నవలను 2008లో ప్రచురించారు.
## రచన నేపథ్యం
## ఇతివృత్తం
కథని ఒక పదేళ్ళ కుర్రాడు (మునెమ్మకు మరిది వరస) చెపుతూ ఉంటాడు. మునెమ్మ ఒక పాతికేళ్ళ పడుచు. రైతు భార్య. ఆమె భర్త జయరామిరెడ్డి తన బండికి కట్టే బొల్లి గిత్తను రక్తం కారేలా కొట్టడంతో కథ ప్రారంభమవుతుంది. అతడలా కొట్టడానికి కారణం ఏమిటంటే, గడ్డి కోస్తున్న మునెమ్మ వీపుమీద బొల్లి గిత్త రెండు కాళ్ళతో గీరడంతో, ఆమె రవిక చిరిగి పోతుంది. ఆ చర్యలో జయరాముడికి లైంగికోద్రేకం కనిపిస్తుంది. దానితో జయరాముడు అగ్గిరాముడై పోతాడు.
తల్లి, మునెమ్మ, ఎంత చెప్పినా వినక జయరాముడు దాన్ని మద్దిపాలెం పశువుల సంతలో తెగనమ్మి పారేసేందుకు మర్నాడే బయలు దేరతాడు. దారిలో పోటు మిట్ట గ్రామంలో, 'తరుగులోడు'గా పేరుపడ్డ పశువుల దళారీతో కలిసి మద్దిపాలెం వెళ్ళాలని జయరాముడు నిర్ణయించుకుని కాలి నడకన బయలు దేరతాడు. రెండు రోజుల అనంతరం, జయరాముడు లేకుండా, బొల్లి గిత్త ఒక్కటే రొప్పుకుంటూ ఇల్లు చేరుతుంది. మునెమ్మ, ఆమె అత్త నిర్ఘాంతపోతారు. రోజంతా చూసినా జయరాముడు తిరిగి రాడు. పైగా ఆ రాత్రి మునెమ్మకి ఒక పీడ కల వస్తుంది. ఆ కలలో మునెమ్మ గిలక బావి నుండి నీళ్ళు తోడుతుండగా, బొక్కెనకి బదులు జయరాముడి శవం పైకొస్తుంది. అతడి మెడకి బొల్లిగిత్త మెడలో ఉండాల్సిన మునెమ్మ వెంట్రుకలతో పేనిన తాడు బిగించి ఉంటుంది. దానితో జయరాముడు ఇక లేడని మునెమ్మ నిర్థారణకొస్తుంది. బారెడు పొద్దెక్కేదాక ఏకథాటిగా ఏడుస్తుంది. తర్వాత లేచి కర్తవ్య నిర్వహణకు సన్నాహమవుతుంది. జయరాముడి ఆచూకీ కోసం వూళ్ళోని మగవాళ్ళు ఎవరు వెళతామన్నా ఒప్పుకోదు. 'కనబడకుండా పోయింది నా వాడేగదా, నేనే వెదకాల ' అని మరిదితో కలిసి బయలు దేరుతుంది.
బొల్లి గిత్త కొమ్ములకున్న మద్దిపాలెం సంత చీటీ ఆధారంగా వారి అన్వేషణ ప్రారంభమవుతుంది.

## శైలి-శిల్పం
## ప్రాచుర్యం
## విమర్శలు
## ఇతరుల మాటలు
## ఇవి కూడా చూడండి
## మూలాలు

వర్గం:తెలుగు నవలలు
వర్గం:తెలుగు పుస్తకాలు
సంజీవనగర్

"సంజీవనగర్" గుంటూరు జిల్లా, నిజాంపట్నం మండలానికి చెందినగ్రామం.

* ఈ గ్రామానికి చెందిన కన్నా బసవయ్య, వెంకటరమణ దంపతులు చేపలవేటపై ఆధారపడి జీవించుచున్నారు. వీరి కుమారుడైన ఏసుదాసు, ప్రస్తుతం రెపల్లెలొ 2వ సం. ఇంటరు చదువుచున్నాడు. ఇతనికి చిన్నప్పటినుండి క్రీడలపై మక్కువ. మొదట 2010 నుండి హై-జంపుపోటీలలో పాల్గొని, జోనల్ & రాష్ట్రస్థాయిళొ పతకాలు సాధించాడు. 2 నెలల క్రితం, తైక్వాండోలో శిక్షణ పొందాడు. 2013 డిసెంబరు-29,30 తేదీలలో బెంగళూరులో జరిగిన అంతర్జాతీయ తైక్వాండో పోటీలలో, 12 దేశాల క్రీడాకారులతో పాటు పాల్గొన్నాడు. ఈ పోటీలలో 54 కిలోల విభాగంలో ఏసురాజు తన సత్తా చూపి, బంగారుపతకం సాధించాడు. 2013 ఛాంపియనుషిప్పు కైవసం చేసుకున్నాడు. [1]

[1] ఈనాడు గుంటూరు రూరల్/రేపల్లె; 2014,జనవరి-21; 1వ పేజీ.

## మూలాలు
కామినేనివారిపాలెం

**కామినేనివారి పాలెం** గుంటూరు జిల్లా, చెరుకుపల్లి మండలానికి చెందిన రెవెన్యూయేతర గ్రామం.

## గ్రామములోని విద్యా సౌకర్యాలు
మండల పరిషత్తు ప్రాధమిక పాఠశాల.

## గ్రామములోని మౌలిక సదుపాయాలు
## గ్రామానికి త్రాగు/సాగునీటి సౌకర్యం
ఈ గ్రామ పొలాలకు కావూరు ఛానల్ ద్వారా నీటి సరఫరా జరుగుతుంది. 
## గ్రామ పంచాయతీ
కామినేనివారి పాలెం, ఆరుంబాక గ్రామ పంచాయతీ పరిధిలోని ఒక శివారు గ్రామం. 
## గ్రామములోని దర్శనీయ ప్రదేశములు/దేవాలయాలు
### శ్రీ రామాలయం
ఈ ఆలయంలో తిరుమల తిరుపతి దేవస్థానం మరియూ దేవాదాయ ధర్మాదాయ శాఖ వారూ సంయుక్తంగా నిర్వహించే ధార్మిక కార్యక్రమాలు, 2014, మార్చి-11 నుండి 14 వరకూ జరిగినవి. చివరి రోజున మహిళలు అమ్మవారికి కుంకుమార్చనలు చేశారు. ఈ కార్యక్రమాలకు భక్తులు విశేషంగా పాల్గొన్నారు. అనంతరం గ్రామస్తులకు స్వామివారి తీర్ధప్రసాదాలు అందజేశారు. [2] 
### శ్రీ దుర్గామాతా అమ్మవారి ఆలయం
కామినేనివారిపాలెంలో, 1997వ సంవత్సరంలో, తొలిఏకాదశి రోజున గ్రామానికి చెందిన రైతు శ్రీ బొలగాని శివయ్య తన పొలంలో వ్యవసాయ పనులు చేస్తుండగా, దుర్గామాతా అమ్మవారి రాతి విగ్రహం బయల్పడినది. అక్కడే అమ్మవారికి దేవాలయం నిర్మించారు. గ్రామస్తుల సహకారంతో ప్రతి సంవత్సరం తొలి ఏకాదశి రోజున అమ్మవారికి ఉత్సవాలు నిర్వహించటం ఆనవాయితీగా వచ్చుచున్నది. ఆ రోజున గ్రామంలోని మహిళలు పొంగళ్ళు వండి అమ్మవారికి నైవేద్యం సమర్పించి పసుపు, కుంకుమలు సమర్పించెదరు. కనక తప్పెట్లతో గ్రామంలో ఊరేగింపు నిర్వహించెదరు. ఈ సంవత్సరం, 2014, జూలై-8న తొలిఏకాదశి నాడు ఈ ఆలయంలో అమ్మవారి 17వ ప్రతిష్ఠా మహోత్సవం వైభవంగా నిర్వహించారు. [3]
### శ్రీ అభయాంజనేయస్వామివారి ఆలయం
ఈ ఆలయంలో విగ్రహ ప్రతిష్ఠా కార్యక్రమాలు, 2015, మే నెల-21వ తేదీ గురువారం నుండి 23వ తేదే శనివారం వరకు వైభవంగా నిర్వహించారు. 23వ తేదీ శనివారంనాడు, వేదపండితులు హోమాలు నిర్వహించి, ఉదయం 9-30 గంటలకు, మంత్రోచ్ఛారణలతో, విగ్రహ ప్రతిష్ఠ నిర్వహించారు. గ్రామ మహిళలు బిందెలతో, స్వామివారికి క్షీరాభిషేకం నిర్వహించునారు. ఈ సందర్భంగా గ్రామములో ఆధ్యాత్మిక వాతావరణం నెలకొన్నది. అనంతరం మద్యాహ్నం విచ్చేసిన భక్తులకు అన్నసంతర్పణ గావించారు. [4]

## గ్రామంలోని ప్రధాన పంటలు
ఈ గ్రామములో ప్రధాన పంట వరి.
## మూలాలు
## వెలుపలి లింకులు